हरदेव बाहरी

हरदेव बाहरी (1907—2000) एगो भारतीय भाषाविद, साहित्य समीक्षक आ शब्दकोशकार रहलें, हिंदी, पंजाबी आ अउरी संबंधित भारत-आर्य भाषा सभ में काम खातिर इनका के बिसेस रूप से जानल-मानल जाला। प्रकाशक राजपाल एंड सन्स के सहयोग से सामान्य आ तकनीकी दुनो मकसद खातिर कई ठे एकभाषी आ द्विभाषी शब्दकोशन के संकलन कइलन।

 जिनगी 
बाहरी के जनम 1 जनवरी 1907 के पंजाब के अटक के लगे तालागंग में भइल जे तब ब्रिटिश राज के हिस्सा रहल, अब ई जगह पाकिस्तान में बाटे।

उ पंजाब विश्वविद्यालय से पीएचडी के डिग्री हासिल कइलन। भारत के बंटवारा के वजह से उ उत्तर प्रदेश के इलाहाबाद आ गइलन आ इलाहाबाद विश्वविद्यालय में हिंदी विभाग में प्रोफेसर बन गइलन, जहाँ 1959 में उ अपना मौलिक कृति हिंदी सिमेंटिक्स खातिर डॉक्टर ऑफ लेटर्स (डीलिट) के डिग्री हासिल कइलन। ऊ दू दशक से अधिका समय ले प्रोफ़ेसर के पद पर रहलें, सैद्धांतिक आ अप्लाइड भाषा बिज्ञान दुनों में अकादमिक शोध के साथे-साथ साहित्य आलोचना भी कइलें।

इनके निधन 31 मार्च 2000 के भइल।

 संदर्भ 

श्रेणी:2000 में निधन
श्रेणी:1907 में जनम
श्रेणी:इलाहाबाद युनिवर्सिटी के एलुमिनाई
श्रेणी:भारतीय लेक्सिकोग्राफर